paragraph_text: Nakon Somalskog građanskog rata (1986. – 1992.) Aidid je diktaturu provodio koristeći glad kao oružje odnosno zapljenjujući međunarodnu pomoć u hrani. To je bio razlog zbog čega su Ujedinjeni narodi i američka vojska proveli vojnu operaciju Vraćanje nade kojom bi se razbila somalska vojna opsada hrane te omogućila njena pravedna raspodjela gladnome narodu. Budući da međunarodni napori nisu dali rezultate, UN-ove snage bile su prisiljene povući se iz zemlje. Ubrzo nakon toga, Mohamed Aidid je postao somalski predsjednik 1995. godine.